Sven Hassel

Sven Hassel, Børge Willy Redsted Pedersen e anv gwirion, ganet d'an 19 a viz Ebrel 1917 e Frederiksborg e Danmark hag aet da Anaon d'an 21 a viz Gwengolo 2012 e Barcelona, Katalonia6/10/2012: Sven Hassel, Novelist Who Depicted Nazi Soldiers’ Lives, Dies at 95El Pais 26/09/2012: Sven Hassel, pàgines viscudes, a oa ur skrivagner danek.

Romantoù hepken en deus skrivet, o taolenniñ troioù-kaer un unvezh soudarded e lu an Trede Reich e-pad an Eil Brezel-bed14/11/2012: Sven Hassel: Soldier who won the Iron Cross and wrote best-sellers.

 Buhez Sven Hassel 
 An elfennoù buhez a zo bet roet an darn anezhe gant an aozour e-unanThe Guardian..
 Yaouankiz e Danmark 
E kêr Nyhuse e rannvro Frederiksborg e Danmark e voe ganet Børge Willy Redsted Pedersen, en ur familh seizh bugel, eñ o vezañ ar mab henañ ; miliner e oa Peder Oluf Pedersen, an tad, ha Maren Hansine Andersen e oa ar vamm.

Er bloavezh 1920 ez eas ar familh da Gopenhagen da chom.

Hervez an aozour ez eas-eñ da baotr-servij war bigi vakañsiñ adalek e 14 vloaz betek mare e goñje e 1936. N'eus roud istorel ebet eus ar fedoù-se ; padal, evit an daou vreur yaouankañ e kaver : 
 Tommy Redsted Pedersen war roll lu Danmark er bloavezh 1937 pa dizhas e 18 vloaz,
 Uffe Redsted Pedersen war roll 1939 pa dizhas e 18 vloaz ivez.

Evit Sven Hassel ne gaver roud ebet war ar rolloù al lu etre 1934 ha 1940.

 El lu alaman 

Er bloavezh 1937, hag eñ dilabour da vare an enkadenn ekonomikel, e tec'has Sven Hassel eus Danmark da Alamagn da enrollañ el lu alaman, e 7 rejimant marc'hegerezh ar Wehrmacht.
Blenier kirri-hobregon e voe en 2vet rann panzer lec'hiet en Eisenach. Gant ar rann-se e kemeras perzh en aloubadeg Polonia e 1939. Ur bloavezh war-lerc'h e tec'has eus e rejimant, met adtapet e voe.

Kaset e voe da gampoù-bac'h ha diwezhatoc'h d'ar 27vet rejimant panzer (19vet rann panzer), ur rejimant pinijennañ. Kemer a reas perzh hag un-dro en Eil Brezel-bed evel blenier kirri-hobregon ha, pa ne veze ket a-walc'h anezho, evel mindrailher gant un MG42 ha banner greunadennoù-dorn.

 Ar skrivagner 
Kroget en dije da skrivañ e romantoù pa oa prizoniad-brezel er c'hampoù goude an Eil Brezel-bedLechienn ofisiel Sven Hassel.

E wreg a vountas kalz warnañ evit kenderc'hel gant ar skrivañ ha dreist-holl embann e skridoù. Er bloavezh 1953 e voe embannet an hini kentañ, De fordømtes legion "Lejion ar re zaonet".

Dre ma oa klañvidik abaoe ar brezel gant un derzhienn kaokazian e chomas stanket e-pad an daou vloaz da heul, seizet ma oa war e wele.
Ret e voe dezhañ gortoz pareañ evit adkemer hent ar skrivañ.

 Tabutoù 
Tabutoù a-leizh a zo tro-dro da oberennoù Sven Hassel, ha tro-dro d'e vuhez ivez :
 ha gwir eo e eñvorennoù ?
 daoust ha soudard ez eo bet pe get ?
 daoust ha kenlabourer e oa e Danmark gant nerzhioù aloubiñ an Trede Reich e-pad an Eil Brezel-bed ?
 perak ez eo chomet kuzh ha hep prouenn eus e vuhez a-raok hag e-pad ar mare a zo taolennet en e oberennoù ?

 Ar romantoù 
Pevarzek romant istorel a zo bet skrivet gant Sven Hassel adalek e eñvorennoù brezel, met romantoù int ha n'eo ket levrioù eñvorennoù rik.

Tudenn bennañ al levrioù a zo ur soudard anvet Sven Hassel ivez hag a vez kaset en ur rejimant kirri-hobregon pinijennañ goude bezañ bet klasket tec'hout diouzh al lu alaman. 
Ur wech er 27vet rejimant panzer en em gav gant soudarded ha n'int ha harozed na soudarded urzhiet daonet evel ma oa ar peurrest eus al lu alaman d'ar mare-se. Holl soudarded er rejimant zo bet kondaonet evit torfedoù (laeroñsi, muntr, palforzhañ...) pe evit bezañ gwelet evel tud noazus hervezh selloù politikel an Trede Reich (Komunisted, sokialourien, katoliked...).

Sven Hassel a zo kaset etrezek ur c'houch karr-hobregon ha gant an hennezh e klask dreistbevañ an Eil Brezel-bed war holl dachennoù ar brezel en Europa (Rusia, Italia...)

 Tudennoù ar romantoù 
* Evit kavout ul listenn glok, gwelet ar pennad spisoc'h : Tudennoù romantoù Sven Hassel.

 Listenn oberennoù 
Goude pep titl danek e vezo kavet un droidigezh vrezhonek, bloavezh an embann hag ar mare a zo taolennet.
 De fordømtes legion "Lejion ar re zaonet" (1953), roman tostañ eus ur skrid-buhez brezel.
 Døden på Larvefødder "Rodoù ar marv" (1957), goañv 1943 - Meurzh 1944
 Frontkammerater "Kamaraded an talbenn" (1960), Ebrel-Eost 1944
 Marchbataillon "Batailhon-bale" (1962), dibenn 1942 - Ebrel 1943
 Gestapo, 1943-1944)
 Monte Cassino (1963), Genver-Mae 1944
 Likvidér Paris! "Riñsañ Pariz ! (1967), Even 1944 - C'hwevrer 1945
 SS-generalen "Jeneral SS" (1969), dibenn 1942- Ebrel 1943
 Glemt af Gud "Hent gwadus ar marv" (1977), hañv 1944
 Jeg så dem dø "Brezel an hañv" (1974), Here 1941 - Genver 1942
 Kommando Reichsführer Himmler (1972), Eost-Here 1944
 GPU-Fængslet "Toull-bac'h ar GPU" (1971), goañv 1942 - 1943
 Krigsret "Barnadeg-brezel" (1979), goañv 1942-1943
 Kommissæren "Ar c'homiser" (1985), hañv 1941

 Oberennoù goude e varv 
 Døden på Larvefødder "Rodoù ar marv", bannoù-treset, tresour Jordy Diago, 1añ a viz Here 2015, 128 pajenn (ISBN 978-0-297609-76-6)06/10/2015 Lec'hienn Forbiddenplanet.com Atersadenno: Jordy Diago war ober diouzh Rodoù ar Marv gant Sven Hassel.

 Tro-dro d'an aozour 
 Er bloavezh 1971, ar barzh danek Olaf Gynt en deus savet ur varzhoneg en enor da Sven Hassel anvet Denmark is listening to your voice, Sven Hassel'' "Emañ Danmark o selaou ho mouezh, Sven Hassel".

 Liammoù diavaez 
 Sven Hassel (Facebook ofisiel)
 Lec'hienn ofisiel Sven Hassel

 Notennoù ha daveennoù 

Rummad:Romantoù istorel
Rummad:Ganedigezhioù 1917
Rummad:Marvioù 2012
Rummad:Skrivagnerien Danmark
Rummad:Tudennoù romantoù Sven Hassel
Rummad:Eil Brezel-bed